Ocenenia a nominácie skupiny Big Bang

Big Bang, 5-členná juhokórejská chlapčenská skupina patriaca pod YG Entertainment, od svojho kórejského debutu v roku 2006 a japonského debutu v roku 2009 získali mnoho ocenení a nominácií. Väčšinu cien vyhrali v Južnej Kórei, ale získali aj mnoho medzinárodných ocenení ako z Ázie, tak z Európy. Napríklad v roku 2011 vyhrali po dvojročnej prestávke na MTV Europe Music Awards cenu „Best Worldwide Act“.
Prelomovým hitom skupiny bola pieseň „Lies“, ktorá im priniesla prvé víťazstvo v hudobnom programe vôbec, a to v septembri 2007 z Music Bank vysielanom na KBS. Pieseň si vyslúžila vysoké uznanie od hudobných kritikov a odborníkov, v hudobných programoch vyhrala ešte 5 cien a bola na prvom mieste všetkých kórejských rebríčkov 7 týždňov po sebe, čo sa dovtedy podarilo len skupine Seo Taiji and Boys. V auguste a septembri bola „Piesňou mesiaca“. „Lies“ priniesla Big Bang na 9. ročníku Mnet Asian Music Awards ich prvé veľké hudobné ocenenie, kde vyhrali „Pieseň roka“. Následne dostali od juhokórejských médií a verejnosti prívlastok „Národní bratia“.&lt;ref name="[MISC][Translation] A Letter of KVIP to IVIP 1/3"&gt;&lt;/ref&gt;
Ďalším odrazom bola pre nich pieseň „Last Farewell“, ktorá im priniesla víťazstvo v siedmich hudobných programoch a ovládla všetky hudobné rebríčky na 8 po sebe idúcich týždňov, čím prekonali svoj vlastný predošlý úspech. Big Bang nazvali „Národnou chlapčenskou skupinou“, čo bolo národným statusom, ktorý dosiaľ nijaká iná chlapčenská skupina nedostala.
Big Bang získali aj rôzne uznania za svoj unikátny módny štýl počas vystúpení. Mnoho kórejských tínedžerov ich napodobňovalo a rozšírilo sa pomenovanie „móda Big Bang“. Tá pozostávala zo šatky, vysokých tenisiek a tmavých slnečných okuliarov. Skupina získala mnoho domácich aj medzinárodných ocenení za zapájanie sa do tvorby vlastnej hudby. 
Ocenenia v Južnej Kórei.
Cyworld Digital Music Awards.
"Cyworld Digital Music Awards" je hitparáda, ktorá sa určuje ako súčet digitálneho predaja a výberu hudby pozadia používateľov juhokórejskej sociálnej siete Cyworld. Vznikli v roku 2006 kvôli stanovovaniu digitálneho predaja v Južnej Kórei a teraz ponúkajú celý rad rôznych ocenení. 
Golden Disk Awards.
"Golden Disk Awards" je odovzdávanie cien založené v roku 1986 a každoročne ho usporadúva Kórejská asociácia hudobného priemyslu. Oceňujú sa vynikajúce úspechy na juhokórejskej hudobnej scéne. Hlavná cena (Disk Bonsang) sa udeľuje desiatim najlepším umelcom na základe digitálneho predaja, predaja albumu, online hlasovania a konečného rozhodnutia poroty slávnostného odovzdávania cien. Veľká cena (Disk Daesang) je rovnocenná s cenou „Umelec roka“ a udeľuje sa interpretovi nominovanému na Disk Bonsang s najlepším štúdiovým albumom.
Melon Music Awards.
"Melon Music Awards" je veľké odovzdávanie cien a koná sa každoročne v Južnej Kórei. Je známe tým, že pri výbere víťaza prihliada len na digitálny predaj a online hlasovanie. Cena Daesang (Veľká cena) je rovnocenná cene „Umelec roka“. Cena Bonsang (Hlavná cena) sa odovzdáva 10 najlepším umelcom na základe digitálneho predaja, predaja albumu a konečného rozhodnutia poroty slávnostného odovzdávania cien.
Mnet Asian Music Awards.
"Mnet Asian Music Awards" (skrátene "MAMA", v rokoch 1999 – 2008 známe ako M.net KM Music Festival – MKMF) je odovzdávanie cien za K-popovú hudbu, ktoré každoročne v Južnej Kórei usporadúva Mnet Media. Cena Daesang (Veľká cena) je rovnocenná s cenou „Umelec roka“.
Seoul Music Awards.
Seoul Music Awards je odovzdávanie cien založené v roku 1990 a každoročne ho usporadúva Sports Seoul. Oceňujú sa vynikajúce úspechy v juhokórejskom hudobnom priemysle. Cena Daesang (Veľká cena) je rovnocenná s cenou „Umelec roka“. Cena Bonsang (Hlavná cena) sa odovzdáva 10 najlepším umelcom na základe digitálneho predaja, predaja albumu a konečného rozhodnutia poroty slávnostného odovzdávania cien.
Medzinárodné ocenenia.
World Music Awards.
"World Music Awards" je hudobné ocenenie, ktoré je udeľované každoročne od roku 1989 hudobným interpretom celého sveta s najväčším počtom predaných nosičov. Ceny sú udeľované cez International Federation of the Phonographic Industry (IFPI). Vysiela sa v celej Amerike, Európe, Afrike a na väčšine územia Ázie, čo vo vyše 160 krajinách tvorí okolo miliardy divákov.
Hudobné programy.
Inkigayo.
Od svojho prvého víťazstva 9. septembra 2007 s piesňou „Lies“ už Big Bang vyhrali vrátane sólových aktivít 33 Cien Mutizen a 9 ocenení Trojitá Koruna. Cena Trojitá Koruna sa udeľuje, keď pieseň vyhrá trikrát cenu Mutizen. V súčasnosti Big Bang držia rekord za najväčší počet Cien Mutizen a Trojitých Korún v celej histórii Inkigaya.
2007
2008
2011
2012
M! Countdown.
Od svojho prvého víťazstva 27. septembra 2007 s piesňou „Lies“ už Big Bang vyhrali vrátane sólových aktivít 36-krát Prvé miesto a 6 Trojitých Korún. V súčasnosti Big Bang držia rekord za najväčší počet získaných Prvých miest a Trojitých Korún v celej histórii M! Countdown.
2007
2008
2011
2012
Music Bank.
Od svojho prvého víťazstva 7. septembra 2007 s piesňou „Lies“ už Big Bang vyhrali vrátane sólových aktivít 27-krát Prvé miesto. V súčasnosti Big Bang držia rekord za najväčší počet získaných Prvých miest v rámci chlapčenských skupín.
2007
2008
2011
2012
Music on Top.
V Music on Top vyhrali Big Bang iba raz, nakoľko sa tento program kvôli nízkej sledovanosti prestal vysielať.
2012